જન્મના દિવસે જ મૃત્યુ થયું એમ જણાવીને કિકારામ ચૌધરીએ કહ્યું હતું કે ‘અંજુ ૩૧ ઑક્ટોબરે મૃત્યુ પામી હતી અને તિથિ પ્રમાણે તેનો જન્મદિવસ પણ એ જ દિવસે છે એટલે અમારા દુ:ખની કોઈ સીમા નહોતી. એ દિવસે અમે તેની ડેડ-બૉડી ગામમાં લઈ આવ્યા અને પહેલી નવેમ્બરે તેના અંતિમ સંસ્કાર કર્યા હતા. અહીં રાજસ્થાનમાં લોકો અમને મળવા આવી રહ્યા છે તેમ જ મુંબઈમાં રહેતા સંબંધીઓ ફોન કરીને પૂછે છે. આ ઘટનાથી બધાને આંચકો લાગ્યો છે. ફટાકડા માટે સરકારે કેટલાય નિયમો બનાવ્યા છે, પણ એ ફક્ત કાગળ પર જ રહી ગયા છે. હવે એનું પાલન થાય એ માટે મારા જેવા પિતાએ આગળ આવવું જ પડશે. તો કંઈ થઈ શકશે.’